CELEX: 32013R0717
Language: lt
Date: 2013-07-25 00:00:00
Title: 2013 m. liepos 25 d. Komisijos reglamentas (ES) Nr. 717/2013, kuriuo dėl tam tikrų veterinarijos sertifikatų pavyzdžių įrašų apie gyvūnų gerovę iš dalies keičiamas Reglamentas (ES) Nr. 142/2011 Tekstas svarbus EEE

26.7.2013   
            
            
               LT
            
            
               Europos Sąjungos oficialusis leidinys
            
            
               L 201/31
            
         KOMISIJOS REGLAMENTAS (ES) Nr. 717/2013
   2013 m. liepos 25 d.
   kuriuo dėl tam tikrų veterinarijos sertifikatų pavyzdžių įrašų apie gyvūnų gerovę iš dalies keičiamas Reglamentas (ES) Nr. 142/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (Šalutinių gyvūninių produktų reglamentas) (1), ypač į jo 42 straipsnio 2 dalies d punkto pirmą pastraipą,
   kadangi:
   
               (1)
            
            
               2011 m. vasario 25 d. Komisijos reglamente (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (2), nustatyta, kad prie importuojamų į Sąjungą ar gabenamų per ją tranzitu šalutinių gyvūninių produktų ir jų gaminių siuntų turi būti pridedami veterinarijos sertifikatai, užpildyti pagal to reglamento XV priede nustatytus pavyzdžius;
            
         
               (2)
            
            
               kai kuriuose Reglamento (ES) Nr. 142/2011 XV priede pateiktuose sertifikatų pavyzdžiuose nustatyta, kad valstybinis veterinarijos gydytojas turi patvirtinti, kad laikomasi 1993 m. gruodžio 22 d. Tarybos direktyvoje 93/119/EB dėl gyvūnų apsaugos juos skerdžiant arba užmušant (3) nustatytų gyvūnų gerovės taisyklių;
            
         
               (3)
            
            
               Direktyva 93/119/EB panaikinta ir pakeista 2009 m. rugsėjo 24 d. Tarybos reglamentu (EB) Nr. 1099/2009 dėl žudomų gyvūnų apsaugos (4). Reglamentas (EB) Nr. 1099/2009 taikomas nuo 2013 m. sausio 1 d.;
            
         
               (4)
            
            
               dėl aiškumo Reglamento (ES) Nr. 142/2011 XV priedo veterinarijos sertifikatų pavyzdžių 3 skyriaus D dalyje, 3 skyriaus F dalies II.1.3 punkto b papunkčio iv įtraukoje ir 8 skyriaus II.2.2 punkto b papunkčio iv įtraukoje pateiktus gyvūnų gerovės teiginius reikėtų atnaujinti;
            
         
               (5)
            
            
               siekiant nesutrikdyti prekybos, iki šio reglamento taikymo pradžios pagal Reglamentą (ES) Nr. 142/2011 išduotais sertifikatais turėtų būti leidžiama naudotis pereinamuoju laikotarpiu;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 142/2011 XV priedas iš dalies keičiamas pagal šio reglamento priedą.
   2 straipsnis
   Pereinamuoju laikotarpiu iki 2014 m. sausio 31 d. gyvūninių produktų siuntos gali būti toliau įvežamos į Sąjungą, jei prie jų pridedami laikantis Reglamento (ES) Nr. 142/2011 be pakeitimų XV priede pateiktų pavyzdžių iki 2013 m. gruodžio 1 d. išduoti sertifikatai.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. gruodžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 300, 2009 11 14, p. 1.
   
      (2)  OL L 54, 2011 2 26, p. 1.
   
      (3)  OL L 340, 1993 12 31, p. 21.
   
      (4)  OL L 303, 2009 11 18, p. 1.
   
      PRIEDAS
      Reglamento (ES) Nr. 142/2011 XV priedas iš dalies keičiamas taip:
      
                  1)
               
               
                  3 skyriaus D dalis pakeičiama taip:
                  „3   SKYRIAUS D DALIS
                  
                     Sveikumo sertifikatas
                  
                  
                     Žaliam gyvūnų augintinių ėdalui, skirtam tiesiogiai parduoti, arba šalutiniams gyvūniniams produktams, skirtiems kailiniams gyvūnams šerti, siųsti į Europos Sąjungą arba vežti per ją tranzitu (2)
                  
                     
                  
                     
                  
                     
                  
                     
                  
                     
               
            
                  2)
               
               
                  3 skyriaus F dalis pakeičiama taip:
                  „3   SKYRIAUS F DALIS
                  
                     Sveikumo sertifikatas
                  
                  
                     Šalutiniams gyvūniniams produktams (3), naudojamiems gaminti gyvūnų augintinių ėdalą, siųsti į Europos Sąjungą arba vežti per ją tranzitu (2)
                  
                     
                  
                     
                  
                     
                  
                     
                  
                     
                  
                     
               
            
                  3)
               
               
                  8 skyrius pakeičiamas taip:
                  „8   SKYRIUS
                  
                     Sveikumo sertifikatas
                  
                  
                     Šalutiniams gyvūniniams produktams, numatomiems naudoti už pašarų grandinės ribų arba prekybos pavyzdžiams (2), siųsti į Europos Sąjungą arba vežti per ją tranzitu (2)